L-AĦĦAR TISLIMA TA' WOLSEV ( Minn Ħenrx VIII ta' Shakespeare ) Saħħa għal dejjem, kobor tiegħi kollul Din tal-bniedem ix-xorti : il-lum it-tama Tħaddar ġo qalbu, għada l-fjuri toħroġ U fuqu l-ġieh jinżel jiksih bid-dija; Mat-tielet jum tiġi l-borra li teqred Weraq u xtieli, u meta l-bniedem, iblah, Jaħseb li kiber sewwa u ħadd ma jista' Għalih, dik tinżel ġewwa l-għerq u ttemmu, U bħalma jien issa hekk l-imsejken jaga', Bħat-tfal bla ħsieb li jgħumu fuq il-bżieżaq, Hekk jien żmien twil mort ngħum f'baħar ta' kobor Wisq iktar minn li missni: ġiehi ntefaħ U fl-aħħar hawna, taħt saqajja, tfaqqa'; U issa, issa li tgħakkist u xjieħt, xeħetni F'wied għaddej li bil-fors għandu jobromni, Bu għalik, ja tlellix fieragħ tad-dinja l Inħoss qalbi tiġġedded. Oh tassew Imsejken min irid minn dak li jsaltan. Bejn dik id-daħka li tistenna minnu U l-wiċċ ikrah li juri u l-waqgħa tiegħu Hemm wisq iżjed imrar, wisk iżjed għali Minn li fihom flimkien gwerer u nisa; U meta jaqa', jaqa' bħal Luċifru, Bla tama ta' qawmien,